Herbal Sex Medicine Yadgir, Wholesale Mens Sex Enhnacer Shop Yadgir
Welcome to Sriram Herbals in Yadgir Ka chat ka - Tagalog - Engels Vertaling en Voorbeelden
Je was op zoek naar: ka chat ka (Tagalog - Engels)
menjijikan (Maleis>Chinees (Vereenvoudigd))cuatrimoto, campero, camioneta y microbús (Spaans>Engels)püsivahendite (Estisch>Engels)brigada (Italiaans>Engels)деловодството (Bulgaars>Fins)what is laderized (Engels>Tagalog)geschmolzenes (Duits>Slovaaks)rouleur (Frans>Italiaans)zaskoczenie (Pools>Engels)equigenitalis (Roemeens>Engels)kuma (Estisch>Engels)seminiferous (Engels>Arabisch)lag (Zweeds>Koreaans)nagbigay ng forms na susulatan (Tagalog>Engels)marche ou crève (Frans>Engels)exempt (Frans>Engels)ã­ã¥ã³æ­»ã ã (Japans>Engels)meri behan ki shaadi thi (Hindi>Engels)萄 (Chinees (Vereenvoudigd)>Maori)procedure doorlopen (Nederlands>Frans)na convert ang iyong mga album (Tagalog>Engels)poterat (Latijn>Italiaans)calfeutrements (Frans>Italiaans)dei cognitio (Latijn>Engels)certa bonum certamen (Latijn>Portugees) RSG - Dis die een! || Nuus || 18 Augustus 2019
Aktivistegroepe sê die Nasionale Vervolgingsgesag in Noordwes se ondersoek na die Marikana-tragedie is verdag. Vrydag was die sewende herdenking van die dag toe 34 mynwerkers deur die polisie doodgeskiet is tydens 'n loonstaking by Lonmin, wat nou deur Sibanye-Stillwater besit word. 'n Woordvoerder van die Marikana-ondersteuningsveldtog, Rehad Desai, sê hulle glo die NVG in die provinsie probeer die polisiebeamptes beskerm. Volgens Desai het die polisie ministerie se eie ondersoek aanbeveel dat 71 beamptes vervolg word, maar nog net agt het in die hof verskyn en die saak word elke keer uitgestel.
Die minister van vervoer, Fikile Mbalula, het sy meegevoel uitgespreek met die naasbestaandes van diegene wat in 'n ongeluk op die N1-snelweg in Johannesburg dood is. Tien mense het gesterf toe 'n taxibestuurder glo beheer oor die voertuig verloor het. Hy het teen 'n hoë snelheid in die betonmuur vasgejaag wat die N1-noord van die N1-suid skei. Drie mense, onder wie 'n kind, het die ongeluk oorleef. Mbalula het die ongelukstoneel laatmiddag besoek. Hy was vroeër die dag in Pretoria waar hy 'n inligtingsessie oor die nuwe Aarto-wetgewing aangebied het. Mbalula sê dié wetgewing behoort by te dra tot die vermindering van die padsterftes. Motoriste wat oortredings begaan kry daarvolgens strafpunte en na twaalf strafpunte kan 'n oortreder se rybewys opgeskort word.
President Cyril Ramaphosa sê verwikkelings rondom die openbare beskermer en sy besluit om die hof te vra om haar verslae te laat hersien, sal hom nie stuit in sy pogings om die regering en die ekonomie te herstel nie. Ramaphosa het voor sy vertrek uit Tanzanië, waar hy 'n beraad van die Suider-Afrikaanse Ontwikkelingsgemeenskap bygewoon het, gesê hy bly verbind tot die uitwissing van korrupsie. Kommer is vroeër uitgespreek dat Ramaphosa se stryd met die openbare beskermer, Busisiwe Mkhwebane, sy fokus sal afneem van die ekonomie en werkskepping.
Die EFF het bevestig dat een van sy parlementslede 'n skenking ontvang het uit die geld wat ingesamel is vir president Cyril Ramaphosa se presidensiële veldtog. Tebogo Mokwele het teenoor haar party erken dat sy veertig duisend rand van Ramaphosa ontvang het. Die skenking het volgens haar verband gehou met 'n persoonlike probleem. 'n Woordvoerder van die party sê die geld is aan Mokwele gegee uit meegevoel met die afsterwe van twee van haar familielede in April vanjaar. Die EFF sê daar sal nog besluit word watter stappe teen Mokwele ingestel gaan word weens die skenking.
En die vreugdevure het vanmiddag hoog gebrand in die Oos-Kaap. Die nuwe Mej. Suid-Afrika, Zozibini Tunzi, is deur 'n groot skare op die Mthatha-lughawe verwelkom. Sy kom oorspronklik van dié gebied. Dit was haar eerste besoek aan haar ouerhuis sedert haar kroning. Haar familie, sowel as burgemeesters van drie distriksmunisipaliteite in die omgewing, het haar saam met ander aanhangers op die lughawe ingewag.
Brittanje stuur af op 'n tekort aan brandstof, kos en medisyne indien die land die Europese Unie sonder 'n ooreenkoms verlaat. Dit is luidens 'n regeringsdokument wat die naweek uitgelek het. Senior amptenare in die regering het kort daarna gesê dit is bloot die ergste moontlike scenario wat kan afspeel en dat baie werk in die afgelope drie weke gedoen is om dit te voorkom. Luidens die dokument kan Britte hulle in die geval van geen ooreenkoms regmaak vir opeenhopings by grensposte, openbare protesaksies en wydverspreide ontwrigting. Die Britse kabinet het die dokument glo saamgestel onder die kodenaam "Operation Yellohammer". Dit bied luidens die Britse media 'n blik op die regering se planne om 'n katastrofiese ineenstorting van die land se infrastruktuur te voorkom.
Meer as 'n dosyn noodwerkers probeer om twee mense te red wat in 'n grot in Pole vasgekeer is. Die twee was op 'n uitstappie en het die diepste grot in die Tatra-bergreeks ondersoek toe die ingangstonnel oorstroom het. Hulle is sedert gister* in die grot vasgekeer en reddingswerkers kon nog nie daarin slaag om met hulle kontak te maak nie. 'n Woordvoerder van die reddingsoperasie sê een moontlikheid is om die ingang met plofstof oop te skiet, maar selfs dan sal dit lank neem om kontak te maak met die vasgekeerdes. Die reddingspoging word bemoeilik deur oorstromings in die gebied.
Twee vermeende motorkapers is in Tsakane, oos van Johannesburg in hegtenis geneem. Die polisie het ook beslag gelê op vyf vuurwapens en ammunisie, sowel as bankkaarte en die sleutels van voertuie wat vermoedelik gekaap is. Die polisie is besig met 'n ondersoek om te bepaal of die verdagtes by ander misdade betrokke was. Die verdagtes was vermoedelik deel van 'n groep wat voertuie gekaap het en slagoffers dan na banke geneem en gedwing het om geld te trek.
Die minister van vervoer, Fikile Mbalula, sê die regering is vasberade om die stryd te wen teen motoriste wat die padreëls verontagsaam. Mbalula het die media in Pretoria toegespreek oor die Aarto-wetgewing wat onlangs deur president Cyril Ramaphosa onderteken is. Dit maak voorsiening vir die toekenning van strafpunte vir verkeersoortredings. Na die toekenning van twaalf strafpunte, kan 'n bestuurder se rybewys opgeskort word. Mbalula meen dié stelsel sal help om padsterftes te verminder. Hy sê die oogmerk van die wetgewing is nie net om padverbruikers te straf nie, maar om hul gedrag te verander. Aarto sal aanvanklik in Johannesburg en Pretoria in werking gestel word.
Die dodetal na vanmiddag se gru-botsing op die N1-snelweg in Johannesburg het tot tien gestyg. Drie mense, onder wie 'n kind, het die ongeluk oorleef. 'n Woordvoerder van die stad se metropolisie sê 'n taxibestuurder het beheer oor sy voertuig verloor en teen 'n hoë snelheid in die betonmuur vasgejaag wat die N1-noord van die N1-suid skei. Die ongeluk het by die Buccleuch-wisselaar gebeur. Verskeie bane van die snelweg is vir opruimingswerk gesluit en verkeer in die omgewing is erg ontwrig.
Minstens 12 mense is tot dusver die naweek op Wes-Kaapse paaie dood. Die meeste van die slagoffers was voetgangers. Die provinsiale verkeershoof, Kenny Africa, sê 'n 35-jarige motoris is dood in 'n botsing by Botrivier terwyl 'n 40-jarige motorfietsryer by Riebeeck Kasteel gesterf het. Volgens Africa is daar ook die naweek reeds 48 motoriste in hegtenis geneem weens oortredings wat wissel van dronkbestuur tot die besit van 'n vervalste rybewys.
Twee mense is dood in 'n motorongeluk tien kiometer buite Kimberley in die Noord-Kaap. 'n Woordvoerder van die polisie sê die bestuurder van 'n bakkie het blykbaar beheer oor die voertuig verloor. Die bakkie het gerol en die bestuurder en 'n passasier is oorlede.
Intussen vra die polisie in die Noord-Kaap die publiek se hulp na die lyk van 'n onbekende man langs die R31-pad buite Kimberley gevind is. Die oorsaak van die man se dood is nie bekend nie. 'n Polisiewoordvoerder sê die oorledene is vermoedelik in sy dertigs. 'n Verbyganger het op sy lyk afgekom. Enige iemand met inligting word gevra om hul naaste polisiekantoor te kontak.
Die DA het 'n hooggeregshofbevel verwelkom wat toestemming aan die Spesiale Ondersoekeenheid gee om meer as 600-duisend rand te probeer terugkry van twee nie-regeringsorganisasies wat voormalige Life Esidimeni-pasiënte versorg het. Die SOE beplan om 'n verdere vyf miljoen rand van nog nege nie-regeringsorganisasies terug te kry. Dit volg na bevindings dat die organisasies aangehou het om betalings van die Gautengse departement van gesondheid te eis nadat die pasiënte uit hul sorg verwyder is. Honderd-44 pasiënte is dood nadat hulle as 'n besparingsmaatreël van Life Esidimeni na ongeregistreerde en swak toegeruste nie-regeringsorganisasies oorgeplaas is. Die DA sê hulle sal ook wil sien dat diegene wat verantwoordelik is vir die dood van die pasiënte, strafregtelike aangekla word.
Die departement van gesondheid in die Vrystaat het aanvalle op nooddienswerkers en noodvoertuie ten sterkte veroordeel. Dit volg nadat nooddienswerkers aangeval is terwyl hulle 'n pasiënt behandel het wat in Lusaka by Theunissen aangerand is. Die nooddienswerkers het van die toneel gevlug, maar moes 'n ambulans agter laat omdat die bande afgeblaas is. 'n Woordvoerder van die departement, Mondli Mvambi, sê die polisie het later die ambulans gaan haal. Hy sê die voorval volg ook na 'n inbraak by 'n kliniek in dieselfde dorp en 'n poging om 'n noodvoertuig te steel.
Die Wes-Kaapse minister van gemeenskapsveiligheid, Albert Fritz, het die moord op 'n 40-jarige lid van die polisie se teenbende-eenheid in Franschhoek in die Boland ten sterkste veroordeel. Die beampte was van diens af toe hy in sy kop geskiet is. Die voorval word deur die Onafhanklike Polisie-ondersoekdirektoraat ondersoek. Die polisie sê David Hoffman is na bewering deur 'n 41-jarige kollega geskiet. Die kollega is tans in aanhouding. Fritz het 'n beroep gedoen vir diegene met inligting oor die voorval, om na vore te kom.
Nege mense is dood in 'n gru-botsing op die N1-snelweg in Johannesburg. Die ongeluk het in 'n suidelike rigting by die Buccleuch-wisselaar gebeur. Dis nog onduidelik hoeveel voertuie in die botsing betrokke was, maar een daarvan was 'n minibus-taxi. Owerhede sê verkeer in albei rigtings word erg ontwrig en maan die publiek om uiters versigtig te bestuur.
En in die Vrystaat is die N1-snelweg tussen Winburg en Ventersburg weer vir verkeer oopgestel. Die pad was vroeër vandag gesluit na 'n vragmotor sowat vyf kilometer voor Winburg omgeslaan het. Verkeer uit 'n noordelike rigting van Bloemfontein na Kroonstad is tydelik op die R30-pad deur Brandfort herlei. Volgens die polisie het die vragmotorbestuurder beheer oor die voertuig verloor. Hy is lig beseer in die voorval.
Die DA het 'n hooggeregshofbevel verwelkom wat toestemming aan die Spesiale Ondersoekeenheid gee om meer as 600-duisend rand te probeer terugkry van twee nie-regeringsorganisasies wat voormalige Life Esidimeni-pasiënte versorg het. Die SOE beplan om 'n verdere vyf miljoen rand van nog nege nie-regeringsorganisasies terug te kry. Dit volg na bevindings dat die organisasies aangehou het om betalings van die Gautengse departement van gesondheid te eis nadat die pasiënte uit hulle sorg verwyder is. Honderd-44 pasiënte is dood nadat hulle as 'n besparingsmaatreël van Life Esidimeni na ongeregistreerde en swak toegeruste nie-regeringsorganisasies oorgeplaas is. Die DA sê hulle sal ook wil sien dat diegene wat verantwoordelik is vir die dood van die pasiënte, strafregtelike aangekla word.
Die departement van gesondheid in die Vrystaat het aanvalle op nooddienswerkers en noodvoertuie, ten sterkte veroordeel. Dit volg nadat nooddienswerkers aangeval is terwyl hulle 'n pasiënt behandel het wat in Lusaka by Theunissen aangerand is. Die nooddienswerkers het van die toneel gevlug, maar moes 'n ambulans agter laat omdat die bande afgeblaas is. 'n Woordvoerder van die departement, Mondli Mvambi, sê die polisie het later die ambulans gaan haal. Hy sê die voorval volg ook na 'n inbraak by 'n kliniek in dieselfde dorp en 'n poging om 'n noodvoertuig te steel.
'n Vermeende rower is dood in 'n skietery tussen die polisie en 'n groep verdagtes wat besig was om 'n taverne te beroof by Mapapila in Malamulele in Limpopo. Die polisie sê hulle was op soek na drie verdagtes wat vroeër 'n sakeman in Halahala beroof het toe die skietery plaasgevind het. Twee verdagtes het te voet van die toneel gevlug. Die polisie het beslag gelê op 'n vuurwapen, sowel as kontant en voertuig wat by die sakeman gesteel is.
'n Man is van sy Britse burgerskap gestroop omdat hy dié land verlaat het en hom by die Islamitiese Staatsgroep aangesluit het. Jack Letts was agtien jaar oud toe hy in 2014 Sirië toe is om hom by dié terroristegroep aan te sluit. Sy ouers het vir hom geld oorsee gestuur in die hoop dat hy sou terugkeer huis toe. Hulle is toe daarvan aangekla dat hulle 'n terroristegroep finansier en vir vyftien maande tronk toe gestuur, waarvan twaalf maande opgeskort is.
Die Onafhanklike Polisie-ondersoekdirektoraat ondersoek die dood van 'n lid van die polisie se teenbende-eenheid in die Wes-Kaap. David Hoffman is gisteraand in Franschhoek doodgeskiet. Besonderhede oor die voorval is nog nie duidelik nie. 'n Polisiewoordvoerder sê Hoffman se kollega, wat saam met hom was toe hy geskiet is, is ingeneem vir ondervraging.
Die huidige SAUK-raad sê hy sal 'n aansoek deur die Spesiale Ondersoekeenheid steun om 'n kontrak met Mafoko Security te laat hersien en ter syde te stel. 'n Verslag deur die SOE het bevind daar was ongerymdhede tydens die toekenning van die kontrak twee jaar gelede. Die kontrak van 185 miljoen rand is aan Mafoko toegeken ten spyte daarvan dat die maatskappy tweede was in die bodproses. Die SOE het bevind dat die destydse tussentydse raad van die SAUK versuim het om in die beste belang van die SAUK te handel en het aanbeveel dat hulle van pligsversuim aangekla word. Die raadsvoorsitter sê die openbare uitsaaier berei hofstukke voor en sal nie verder kommentaar lewer op die SOE-verslag voordat die dokumente by die hof ingedien is nie.
Die Islamitiese Staat-militantegroep het aanspreeklikheid aanvaar vir 'n selfmoordbomaanval gisteraand by 'n troue in die Afghaanse hoofstad, Kaboel. Drie-en-sestig mense is in die aanval dood, en 182 is beseer. Die Taliban het die aanval veroordeel en gesê daar is geen regverdiging vir aanvalle wat vroue en kinders teiken nie. Die president van Afghanistan, Ashraf Ghani sê egter die Taliban kan hulleself nie van alle blaam onthef nie. Hy sê die Taliban is in 'n mate aanspreeklik omdat hulle 'n platform vir terreur in Afghanistan geskep het.
Die Onafhanklike Polisie-ondersoekdirektoraat ondersoek die dood van 'n 40-jarige lid van die polisie se teenbende-eenheid in die Wes-Kaap. Sersant David Hoffman is gisteraand in Franschhoek doodgeskiet. Besonderhede oor die voorval is nog nie duidelik nie. 'n Polisiewoordvoerder, Novela Potelwa sê Hoffman is na bewering geskiet nadat 'n groep gemeenskapslede by die eiendom was. Sy kollega, wat saam met hom was toe hy geskiet is, is ingeneem vir ondervraging.
Die huidige SAUK-raad sê hy sal 'n aansoek deur die Spesiale Ondersoekeenheid steun om 'n kontrak met Mafoko Security te laat hersien en ter syde te stel. 'n Verslag deur die SOE het bevind daar was ongerymdhede tydens die toekenning van die kontrak twee jaar gelede. Die kontrak van 185 miljoen rand is aan Mafoko toegeken ten spyte daarvan dat die maatskappy tweede was in die bodproses. Die SOE het bevind dat die destydse tussentydse raad van die SAUK versuim het om in die beste belang van die SAUK te handel en het aanbeveel dat hulle van pligsversuim aangekla word. Die raadsvoorsitter, Bongumusa Makhatini sê die openbare uitsaaier is besig om hofstukke voor te berei en sal nie verder kommentaar lewer op die SOE-verslag voordat die dokumente by die hof ingedien is nie.
Die regsverteenwoordiger van voormalige tussentydse SAUK-raadslede, Tebogo Malatji, sê intussen sy kliënte gaan aansoek doen dat die SOE-verslag hersien en ter syde gestel word. Malatji sê sy kliënte het goeie redes gehad om nie die kontrak toe te ken aan die maatskappy wat aanbeveel is nie.
Die Kaapstadse Metro het begin om die skade te assesseer nadat 'n aantal blyplekke in die Joe Slovo-informele nedersetting naby Milnerton gisteraand in 'n brand vernietig is. 'n Woordvoerder van die branddienste, Jermaine Carelse sê dit is nog nie duidelik hoeveel blyplekke vernietig is nie. Die stad het reeds begin om humanitêre hulp te verskaf aan inwoners wat dakloos gelaat is. 'n Vrou is vir rookinaseming behandel, maar geen ander beserings is aangemeld nie.
Lede van 'n nuwe raad wat Soedan vir 'n oorgangstydperk van drie jaar sal regeer, sal later vandag bekend gemaak word. Dit volg nadat die regerende militêre raad en die burgerlike opposisiekoalisie gister 'n magdelingsooreenkoms onderteken het. Ingevolge die ooreenkoms sal 'n raad van 11 lede aangestel word, waarvan die meerderheid burgerlikes moet wees. Dit sal die weg baan vir 'n verkiesing en 'n burgerlike regering. Duisende mense het die ondertekening van die ooreenkoms in die strate van die hoofstad, Khartoem, gevier. Die ooreenkoms volg na maande van protesoptrede om 'n burgerlike regering te eis sedert die president, Omar al-Basjir in April uit die kussings gelig is.
Die regsverteenwoordiger van voormalige tussentydse SAUK-raadslede, Tebogo Malatji, sê sy kliënte glo 'n verslag deur die Spesiale Ondersoekeenheid oor ongerymdhede tydens die toekenning van 'n veiligheidskontrak twee jaar gelede, is gebrekkig. Die SOE het in 'n verslag bevind dat die raadslede versuim het om in die beste belang van die SAUK te handel en het aanbeveel dat hulle van pligsversuim aangekla word. Die voormalige raadslede beplan om aansoek te doen dat die SOE-verslag hersien en ter syde gestel word.
Die polisie in Gauteng is steeds op soek na 'n onbekende getal verdagtes na 'n sakeroof gister in Bram Fischerville in Soweto. Die polisie het toegeslaan op die verdagtes terwyl hulle besig was om 'n Shoprite te beroof en 'n skietery het uitgebreek. Een verdagte is in die skietery dood en twee is gewond. Die ander verdagtes het gevlug. Die polisie het beslag gelê op van die items wat gesteel is, sowel as die motor waarin die verdagtes wou vlug.
Die Kaapstadse Metro het begin om die skade te assesseer nadat 'n aantal blyplekke in die Joe Slovo-informele nedersetting naby Milnerton gisteraand in 'n brand vernietig is. 'n Woordvoerder van die branddienste, Jermaine Carelse sê dit is nog nie duidelik hoeveel blyplekke vernietig is nie. Die stad het reeds begin om humanitêre hulp te verskaf aan inwoners wat dakloos gelaat is.
Die president van Afghanistan, Ashraf Ghani sê die Taliban kan hulleself nie van alle blaam onthef vir gisteraand se selfmoordbomaanval in die hoofstad, Kaboel nie. Drie-en-sestig mense is in die aanval dood en meer as 180 is beseer. Die Taliban het ontken dat die organisasie die aanval uitgevoer het, en het dit veroordeel. Ghani sê egter die Taliban is in 'n mate aanspreeklik omdat hulle 'n platform vir terreur in Afghanistan skep.
Die regsverteenwoordiger van voormalige tussentydse raadslede van die SAUK, Tebogo Malatji sê sy kliënte gaan aansoek doen dat die Spesiale Ondersoekeenheid se verslag oor 'n veiligheidskontrak, hersien en ter syde gestel word. Die SOE het bewyse gevind van ongerymdhede in die toekenning van 'n kontrak van 185-miljoen rand aan Mafoko Security twee jaar gelede. Die SOE sê die kontrak is toegeken in weerwil daarvan dat Mafoko tweede was in die bodproses. Die Eenheid beveel aan dat die destydse raadslede van pligsversuim aangekla word. Malatji sê sy kliënte glo die verslag is nie feitelik korrek nie en dat daar nie 'n voldoende grondslag is vir die gevolgtrekkings wat bereik is nie.
Die maatskappy Mafoko Security het homself intussen gedistansieer van enige ongerymdhede by die SAUK. 'n Woordvoerder van Mafoko, Lebo Nare sê die maatskappy was nie betrokke by die interne verkrygingsproses by die openbare uitsaaier nie.
Die DA het sy standpunt herhaal dat die wetsontwerp oor die Nasionale Gesondheidsversekering problematies is en dat die party dit verwerp. Die wetsontwerp is vroeër vandeesmaand in die parlement ter tafel gelê. Die DA-leier, Mmusi Maimane het die media toegespreek na 'n vergadering van die party se federale uitvoerende raad in Johannesburg. Maimane sê die wetsontwerp is 'n doelbewuste poging om gesondheidsorg te nasionaliseer. Hy sê hulle het reeds aan die parlement geskryf en gevra vir duidelikheid oor die wetsontwerp.
Die polisie in Gauteng is steeds op soek na 'n onbekende getal verdagtes na 'n sakeroof gister in Bram Fischerville in Soweto. Die polisie het toegeslaan op die verdagtes terwyl hulle besig was om 'n Shoprite te beroof en 'n skietery het uitgebreek. Een verdagte is in die skietery dood en twee is gewond. Hulle is steeds in die hospitaal onder polisiebewaking. Die ander verdagtes het gevlug. Die polisie het beslag gelê op van die items wat gesteel is, sowel as die motor waarin die verdagtes wou vlug.
Die Departement van Omgewingsake in KwaZulu-Natal sê water word verskaf aan gemeenskappe langs die Msunduzi- en Umgeniriviere in Pietermaritzburg en Durban. Dit volg nadat 'n groot hoeveelheid olie en bytsoda uit die Willowton Groep se fabriek in Pietermaritzburg in die Baynespruit beland het, wat 'n sytak van die Msunduzirivier is. Talle visse het reeds weens die storting gevrek en mense in die gebied word gewaarsku om die rivier te vermy. Die departement se hoofdirekteur, Siphumelele Nowele sê Willowton werk saam met verskeie nie-regeringsorganisasies - insluitend Gift of the Givers - om te verseker dat water aan gemeenskappe verskaf word tot die situasie gestabiliseer is. Die departement het vroeër gesê hy sal wag vir 'n verslag oor die oorsaak van die oliebesoedeling voor hy oor verdere stappe besluit.
Lede van 'n nuwe raad wat Soedan vir 'n oorgangstydperk van drie jaar sal regeer, sal later vandag bekend gemaak word. Dit volg nadat die regerende militêre raad en die burgerlike opposisiekoalisie gister 'n magdelingsooreenkoms onderteken het. Ingevolge die ooreenkoms sal 'n raad van 11 lede aangestel word, waarvan die meerderheid burgerlikes moet wees. Dit sal die weg baan vir 'n verkiesing en 'n burgerlike regering. Duisende mense het die ondertekening van die ooreenkoms in die strate van die hoofstad, Khartoem, gevier. Die ooreenkoms volg na maande van protesoptrede en geweld sedert die president, Omar al-Basjir in April uit die kussings gelig is.
'n Kelner in die Franse hoofstad Parys is deur 'n kliënt doodgeskiet wat volgens berigte ontevrede was omdat sy toebroodjie nie vinnig genoeg voorberei is nie. Die polisie sê 'n saak van moord word ondersoek nadat die verdagte van die toneel gevlug het. Nooddienswerkers het probeer om die 28-jarige kelner te red, maar hy is op die toneel dood weens 'n skietwond in sy skouer. Sy kollegas het aan die polisie gesê dat die kliënt sy humeur verloor het weens die tyd wat dit geneem het om sy ete voor te berei.
Die maatskappy Mafoko Security het homself gedistansieer van enige ongerymdhede by die SAUK. Dit volg nadat die Spesiale Ondersoekeenheid bewyse gevind het van ernstige ongerymdhede tydens die SAUK se toekenning van 'n veiligheidskontrak aan die maatskappy twee jaar gelede. Volgens die SOE se verslag is die kontrak toegeken in weerwil daarvan dat dié maatskappy tweede was in die bodproses. Die destydse tussentydse raad het sy eie aankoopproses tersyde gestel en die tender van 185 miljoen rand aan Mafoko toegeken. Luidens die verslag van die SOE het lede van die tussentydse raad versuim om in die beste belang van die SAUK te handel. Die Eenheid beveel aan dat hulle van pligsversuim aangekla word. 'n Woordvoerder van Mafoko, Lebo Nare sê die maatskappy was nie betrokke by die interne verkrygingsproses by die openbare uitsaaier nie.
Die leier van die DA, Mmusi Maimane het gevra vir 'n geregtelike ondersoek na die ANC se bande met Bosasa. Maimane het na afloop van die DA se tweedagsae beraad aan die media gesê die Bosasa-kwessie sal van die vrae wees wat aan president Cyril Ramaphosa gestuur word. Die president beantwoord Donderdag mondelinge vrae in die parlement. Maimane sê 'n volledige ondersoek wat ook die skenking vir Ramaphosa se ANC-presidentsveldtog insluit, is noodsaaklik.
Inheemse tale het 'n hupstoot gekry by die 39ste leiersberaad van lidlande van die Suid-Afrikaanse Ontwikkelingsgemeenskap wat in Dar es Salaam in Tanzanië gehou word. Die nuwe voorsitter, John Magufuli, het aangekondig dat Swahili die vierde amptelike taal van die SAOG word. Die ander amptelike tale is Frans, Engels en Portugees. Swahili word in ses SAOG-lande gepraat. Magufuli het ook gesê die streek moet hom verbind tot industrialisasie, en vir die opheffing van sanksies teen Zimbabwe. Die beraad, wat ook deur President Cyril Ramaphosa bygewoon is, eindig *
Omgewingsaktiviste sê ongeveer 'n miljoen spesies word deur uitwissing in die gesig gestaar. Afgevaardigdes van 180 lande woon 'n beraad van die internasionale drukgroep **Cites in Genève in Switserland by. Van die kwessies wat aan die lig gekom het is Afrika-lande se verskillende standpunte oor die beskerming van olifante. Zambië is 'n voorstander van maatreëls om streng beheerde handel in ivoor toe te laat, terwyl Kenia en Nigerië die beskermingsmaatreëls vir olifante wil verskerp. Die hoof van Cites, Ivonne Higuero het gewaarsku dat die natuur onder ongekende druk verkeer. Die hoof van die VN se omgewingsprogram Inger Andersen sê daar moet 'n werkbare, volhoubare balans tussen mens en natuur gevind word.
Die Taliban het 'n selfmoordbomaanval by 'n troue in die Afghaanse hoofstad, Kaboel veroordeel, en sê daar is geen regverdiging vir aanvalle wat vroue en kinders teiken nie. Drie-en-sestig mense is in die ontploffing dood en meer as honderd-en-80 is gewond. Geen ander groep het nog aanspreeklikheid vir die aanval aanvaar nie. Die ontploffing het laat gisteraand plaasgevind in 'n gebied in die weste van Kaboel wat 'n meerderheid Sjiïtiese inwoners het. Dit volg te midde van verwagting dat die Taliban binnekort 'n ooreenkoms met Amerika kan bereik om Amerikaanse soldate aan Afghanistan te onttrek.
Die Spesiale Ondersoekeenheid het sy verslag afgehandel oor 'n ondersoek na die toekenning van 'n veiligheidskontrak by die SAUK. Die kontrak is in 2017 aan Mafoko Security toegeken, in weerwil daarvan dat dié maatskappy tweede was in die bodproses. Die destydse tussentydse raad het sy eie aankoopproses tersyde gestel en die tender van 185 miljoen rand aan Mafoko toegeken. Luidens die verslag van die SOE het lede van die tussentydse raad versuim om in die beste belang van die SAUK te handel. Die Eenheid beveel aan dat hulle van pligsversuim aangekla word. Die SAUK is in besit van die SOE se finale verslag.
Die blouvlagstatus van die Pellsrus-strand in Jeffreysbaai in die Oos-Kaap word deur 'n rioolstorting bedreig. Gebrekkige infrastuktuur, oorbevolking en 'n gebrek aan samewerking deur inwoners, plaas druk op die rioolaanleg. Jeffreysbaai is een van die dorpe in die land wat die vinnigste groei. Die munisipale bestuurder, Charl du Plessis sê hulle vermoed skade aan die stelsel word opsetlik aangerig. Hy sê klippe, metaalvoorwerpe en komberse is van die voorwerpe wat in die stelsel aangetref word. Du Plessis sê dit veroorsaak dat pompstasies verstop word en dit neem tyd om te herstel. Hy sê dié tipe druk het tot die storting bygedra.
Inheemse tale het 'n hupstoot gekry by die 39ste leiersberaad van lidlande van die Suid-Afrikaanse Ontwikkelingsgemeenskap wat in Dar es Salaam in Tanzanië gehou word. Die nuwe voorsitter, John Magufuli, het aangekondig dat Swahili die vierde amptelike taal van die SAOG word. Die ander amptelike tale is Frans, Engels en Portugees. Swahili word in ses SAOG-lande gepraat. Magufuli het ook gesê die streek moet hom verbind tot industrialisasie, en vir die opheffing van sanksies teen Zimbabwe. Die beraad, wat ook deur President Cyril Ramaphosa bygewoon is, eindig vandag.
Omgewingsaktiviste sê ongeveer 'n miljoen spesies word deur uitwissing in die gesig gestaar. Afgevaardigdes van 180 lande woon 'n beraad van die internasionale drukgroep Cites in Genève in Switserland by. Van die kwessies wat aan die lig gekom het is Afrika-lande se verskillende standpunte oor die beskerming van olifante. Zambië is 'n voorstander van maatreëls om streng beheerde handel in ivoor toe te laat, terwyl Kenia en Nigerië die beskermingsmaatreëls vir olifante wil verskerp. Die hoof van Cites, Ivonne Higuero het gewaarsku dat die natuur onder ongekende druk verkeer. Die hoof van die VN se omgewingsprogram Inger Andersen sê daar moet 'n werkbare, volhoubare balans tussen mens en natuur gevind word.
Rugbynuus... Die Springbokafrigter, Rassie Erasmus sê gister se vertoning teen die Poemas was nie goed nie, maar die spelers het met durf gespeel. Suid-Afrika het Argentinië met 24--18 geklop op Loftus Verfeld in Pretoria, nadat die rustydtelling 10--8 in die Poemas se guns was. Erasmus sê nou lê die moeilike taak voor om 'n groep van 31 spelers vir die Wêreldbekertoernooi te kies. Dit lyk wel onwaarskynlik dat Aphiwe Dyantyi, Warren Whiteley en Damian Willemse betyds van hulle beserings sal herstel om in die groep ingesluit te word. Erasmus sê die kaptein, Siya Kolisi moet nou wedstrydfiks word, maar het heeltemal van sy besering herstel. Kolisi is in Mei tydens 'n Superrugbywedstryd beseer.
Die DA sê hy besef dit sal nie maklik wees om Busisiwe Mkhwebane uit die pos van Openbare Beskermer te verwyder nie. Die party het 'n mediasessie gehou na afloop van sy tweedaagse beraad. Die federale voorsitter, James Selfe sê die parlement se komitee oor justisie sal die korrekte prosedure moet volg - en tot dusver is dié prosedure nie bepaal nie. Selfe sê die party hou egter by sy standpunt dat sy nie geskik is vir die pos nie. Selfe sê die OB is 'n kritiek-belangrike Hoofstuk Nege instelling wat 'n verantwoordbare demokrasie moet bevorder. Hy sê met Mkhwebane is die posisie verlaag tot 'n strydlustige verlengstuk van 'n faksie van die ANC.
'n Man is in 'n kritieke toestand nadat hy geskiet is tydens 'n rooftog by 'n vulstasie se geriefswinkel op die N12 buite Fochville. Volgens ER24 het die man op die toneel noodbehandeling gekry voordat hy na die hospitaal op Carletonville geneem is. Die man se vrou is vir skok behandel. Die polisie ondersoek die voorval.
Owerhede in Afghanistan sê 63 mense is dood en honderd-82 gewond tydens 'n ontploffing laat gisteraand by 'n troue in die hoofstad Kaboel. Die slagoffers sluit vroue en kinders in. Niemand het nog aanspreeklikheid vir die aanval aanvaar nie, en die Taliban het ontken dat hy die aanval uitgevoer het. Die jongste ontploffing het plaasgevind te midde van verwagtinge dat die VSA en die Taliban 'n ooreenkoms sal kan bereik ingevolge waarvan buitelandse veiligheidsmagte aan Afghanistan onttrek kan word.
Swaar reën in Istanboel in Turkye het tot oorstromings en die dood van minstens een persoon gelei. Talle strate, 'n deel van die hoofweg en winkels in 'n duikweg is oorstroom. Die stad se rampbestuursentrum sê baie swaar neerslae het in die Fatih-gebied voorgekom waar verskeie geskiedkundige en toeristebestemmings geleë is.
Owerhede in Afghanistan sê 63 mense is dood en 182 gewond tydens 'n ontploffing laat gisteraand by 'n troue in die hoofstad Kaboel. Niemand het nog aanspreeklikheid vir die aanval aanvaar nie, en die Taliban het ontken dat hy die aanval uitgevoer het. Die jongste ontploffing het plaasgevind te midde van verwagtinge dat die VSA en die Taliban 'n ooreenkoms sal kan bereik ingevolge waarvan buitelandse veiligheidsmagte aan Afghanistan onttrek kan word.
Die inwoners van 'n dorp in die Kanariese-eilande moes hulle huise ontruim weens 'n veldbrand wat die gebied bedreig. Van die paaie by die dorp Tejeda is gesluit en 'n noodtoestand is afgekondig. Die veldbrand het by 'n nabygeleë dorp ontstaan en vinnig versprei weens sterk wind. Helikopters en brandsbestryders probeer om die brand onder beheer te bring.
Rugbynuus.... Die Springbokke moes gistermiddag hard werk op Loftus Versfeld maar hulle het steeds 'n goeie oorwinning van 24--18 oor Argentinië behaal. S'bu Nkosi het twee drieë vir die Springbokke gedruk terwyl die losskakel Elton Jantjies al die ander punte aangeteken het. Die rustydtelling was 10--8 in die Poemas se guns. Die Springbokke het die Poemas verlede naweek met 46--13 geklop.